19/04/2021 | Administración LocalMunicipal
Sada
Secretaría
Aprobación definitiva da modificación da Ordenanza reguladora da instalación de terrazas de hostalaría en terreos de uso público

EDICTO Logo de terse elevado a definitivo o acordo plenario do 24/09/2020 polo que se aproba inicialmente a modificación da Ordenanza reguladora da instalación de terrazas de hostalería en terreos de uso público, referido ao seu artigo 1, ao non se ter presentado reclamacións durante o período de exposición ao público (BOP A Coruña núm.169, do 09/10/2020), en cumprimento do disposto no artigo 70.2 da Lei 7/1985, do 2 de abril, en relación cos seus artigos 49 e 65.2, publícase este edicto para os efectos. Por tratarse dunha modificación dunha disposición administrativa de carácter xeral non é procedente o recurso na vía administrativa, se ben pode impugnarse o acordo ante a xurisdición contencioso-administativa no prazo de dous meses, contados dende o día seguinte ao da publicación do texto íntegro da modificación da ordenanza no Boletín Oficial da Provincia, ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Logo de terse modificado, o texto íntegro do artigo 1 da Ordenanza reguladora da instalación de terrazas de hostalería en terreos de uso público é o seguinte: <<Artigo 1.–Obxecto.1. A presente ordenanza ten por obxecto regular o réxime xurídico ao que debe someterse a instalación de terrazas en terreos de uso público.2. Aos efectos desta Ordenanza enténdese por terraza o conxunto de mesas, cadeiras e instalacións móbiles provisionais, como parasoles, toldos, xardineiras ou calquera outro elemento análogo anexas a un establecemento hostaleiro situado en inmoble ou local, en liña de fachada ou fronte ao establecemento, e sen barra de servizo distinta da do propio establecemento.3. Aos efectos desta Ordenanza establécense dúas categorías: Enténdese por terraza categoría “a” o conxunto de mesas, cadeiras, toneles, cinceiros e instalacións móbiles provisionais, como parasoles, toldos de fachada, ou calquera outro elemento análogo anexas a un establecemento hostaleiro situado en inmoble ou local, en liña de fachada ou fronte ao establecemento, e sen barra de servizo distinta da do propio establecemento. Enténdese por terraza exenta categoría “b” o conxunto de mesas, cadeiras, toneles, cinceiros e instalacións desmontables provisionais, como parasoles, toldos exentos, mamparas, xardineiras ou calquera outro elemento análogo anexas a un establecemento hostaleiro. Situarase no fronte ou no lateral do establecemento no caso de prazas e rúas abertas a unha distancia mínima de 3 mts da fachada da edificación e sen barra de servizo distinta do propio establecemento. No caso de estar ocupado o lateral do establecemento por unha zona de aparcamento ou similar considérase como lateral exclusivamente a estes efectos o contiguo a dita zona.4. A presente Ordenanza é aplicable a todos os espazos (vía pública, espazos libres, zonas verdes, etc.) do municipio, de uso público, sexan de titularidade pública ou privada. Esta condición de uso público virá determinada en función tanto da situación de feito, como por aplicación das determinacións do planeamento vixente.5. Unicamente quedan excluídas do ámbito desta Ordenanza as terrazas situadas en espazos de titularidade e uso privados.6. A instalación de terrazas nos espazos públicos é un uso común especial de ditos espazos, suxeito a decisión discrecional do Concello, polo que a súa autorización deberá atender a criterios de compatibilización do uso público coa utilización privada, debendo prevalecer nos casos de conflito, a utilización pública do devandito espazo e o interese xeral cidadán>>. Sada, o 13 de abril do 2021. O ALCALDE Asdo.: Óscar Benito Portela Fernández